כנסיות העץ בהרי הקרפטים הסלובקיים

כנסיות העץ בהרי הקרפטים הסלובקיים הן חלק מאתר מורשת עולמית של אונסק"ו. אלה תשעה מבני דת מעץ שנבנו בין המאות ה-16 וה-18 בשמונה מקומות שונים בסלובקיה. הערך כולל שתי כנסיות רומיות קתוליות - בחרברטוב ובטוורדושין, שלוש כנסיות פרוטסטנטיות-ארטיקולריות ב־חרונסק לשטיני, קז'מארוק ושלוש כנסיות יוונית-קתוליות ב־בודרוזל, רוסקה ביסטרה ולאדומירובה ועוד מגדל פעמונים אחד בחרונסק.

בנוסף לכנסיות אלו, ישנן בשטחה של סלובקיה של ימינו כ-50 כנסיות עץ נוספות, בעיקר בחלקה הצפון המזרחי במחוז פרשוב.

 הכנסיות הקתוליות 
ממוזער| מבט פנימי על כנסיית העץ בהרווארטוב Hervartov
כנסיית העץ על שם פרנציסקוס הקדוש מאסיזי היא בסגנון גותי המאופיין במבנה הגבוה וצר, שהוא יוצא דופן לכנסיית עץ. היא נבנתה במחצית השנייה של המאה ה-15 והיא העתיקה ביותר מסוגה בסלובקיה. רצפתה עשויה אבנים, בניגוד לרוב כנסיות העץ, בהן הרצפה גם היא עשויה עץ. ציורי קיר נדירים נוספו בשנת 1665 בתקופת הרפורמציה והם מתארים בין היתר, את אדם וחוה בגן עדן, את מאבקו של ג'ורג' הקדוש עם הדרקון. המזבח הראשי של מריה הבתולה, קתרינה הקדושה מאלכסנדריה וברברה הקדושה נבנה בין השנים 1460 ו-1470 ושוחזר במחצית השנייה של המאה ה-20.

כנסיית כל הקדושים הרומית-קתולית בסגנון הגותי בטוורדושין נבנתה במחצית השנייה של המאה ה-15 ושופצה בסגנון רנסאנס במאה ה-17. המזבח הראשי בסגנון הבארוק, מתאר את כל הקדושים, הוא מסוף המאה ה-17. החלק שנותר מהמזבח הגותי המקורי עם פטרוס הקדוש ויוחנן המטביל, הגיע למוזיאון בבודפשט לאחר מלחמת העולם הראשונה. מיוחדת מאד היא התקרה הצבועה, המתארת את הכוכבים בשמים, כמו גם חפצים דתיים רבים מהמאה ה-17.

 הכנסיות הפרוטסטנטיות 
הגבלות חמורות שנקבעו בתקנון קונגרס שופרון ב-1681, אפשרו בניית כנסיות פרוטסטנטיות המכונות אריקולריות, שלהן מראה יוצא דופן. הם נבנו בתוך שנה אחת, ללא חלקי מתכת כמו מסמרים, וללא מגדל. לדוגמה, בניית הכנסייה בחרונסק Hronsek  החלה ב-23 באוקטובר 1725 והסתיימה בסתיו 1726, אותה שנה בה נבנה גם מגדל הפעמונים הסמוך. הכנסייה בגובה 8 מטרים והיא בעלת צורת צלב עם זרועות באורך 23 ו-18 מטרים. קיימים בה מוטיבים מיוחדים רבים מהאדריכלות הסקנדינבית ועל כן ההנחה היא שאומנים מנורווגיה ו/או שוודיה השתתפו בבנייה. ייחודי בה הוא סידור ספסלי הפינות הצידיות שמאפשר קיבולת של 1100 מתפללים הנכנסים דרך 5 דלתות.

בניית הכנסייה האוונגליסטית המפרקית מעץ בלשטיני, באזור אורבה בסלובקיה, הוזמנה על ידי יוב זמשקל והסתיימה בשנת 1688. פנים המבנה מתוארך למאות ה-17 וה-18 והוא צבוע להפליא. המזבח הראשי הוא מהמאה ה-18. המשורר הסלובקי המפורסם פאבול אורשאג הוויזדוסלב הוטבל כאן.
ממוזער| כנסיית עץ מפרקית בקז'מארוק Kežmarok 
כנסייה שנבנתה בשנת 1717 בקז'מרוק באזור נהר הפופראד היא עם אחד מעיצובי הפנים המרתקים ביותר, ציורי קיר יוצאי דופן וכן גילופי עץ. היא נחשבת ליפה ביותר מבין 5 הכנסיות המפרקיות שנותרו בסלובקיה. על מנת לגייס כסף לבניית הכנסייה, נערכו קמפיינים לגיוס כספים בחלקים רבים של אירופה כולל שוודיה ודנמרק. אדריכל הכנסייה היה יוריי מוטרמן מפופראד. רוחבה 30.31 מטר, אורכה 34.68 מטר וגובהה 20.60 מטר, בתוספת 6 הפינות הצידיות, היא יכולה להכיל יותר מ-1500 מתפללים. זה הישג לא מבוטל עבור כנסייה מעץ. ציורי התקרה החלו בשנת 1717 ונמשכו במשך מספר עשורים. הם מתארים גן עדן כחול, 12 שליחים, 4 אוונגליסטים, בתוספת השילוש הקדוש מעל המזבח. יאן לרץ' מקז'מרוק בנה את המזבח בין השנים 1718 ו-1727 כשהמוטיב המרכזי הוא גולגולתא. יצירת מופת יוצאת דופן היא העוגב שנבנה בין 1717 ל-1720 על ידי Vavrinec Čajkovský, והורחב בשנת 1729 על ידי המאסטר מרטין קורבינסקי מ־Spišská Nová Ves. לאחר שיקום כללי של הכנסייה בשנות ה-90, נערכים בה טקסים באופן קבוע.

 הכנסיות היווניות-קתוליות 
ממוזער| כנסיית העץ היוונית-קתולית של ניקולס הקדוש בבודרוז'ל Bodružal
כנסיית ניקולס הקדוש היוונית - קתולית בבודרוז'ל, שנבנתה בשנת 1658, מורכבת משלושה חלקים מרובעים המחוברים זה לזה לאורך הציר מזרח-מערב, עם 3 מגדלים (הגדול ביותר עם הפעמונים) שבראשם כיפות בצל קטנות וצלבי ברזל. מבחינה אמנותית שייכת לסגנון הבארוק העממי. הכנסייה מוקפת בבית הקברות, בחומה ובמגדל הפעמונים מהמאה ה-19. חלק מציורי הקיר מהמאה ה-18 עדיין נשמרו, כמו גם איקונוסטזיס ואייקונות אחרות מאותה מאה. המזבח שוחזר בשנות ה-90 וכל הבניין שופץ בשנת 2004. שניים משלושת הפעמונים הותכו במלחמת העולם הראשונה וחדשים הותקנו רק במחצית השנייה של שנות ה-20. משנת 1968 ועד אמצע שנות ה-90 בכנסייה התקיימו תפילות יוונית-קתוליות וכן תפילות אורתודוקסיות-מזרחיות. כיום הוא שייך רק לכנסייה היוונית-קתולית.

כנסיית סנט ניקולס ברוסקה ביסטרה, שנבנתה בתחילת המאה ה-18, כוללת רק שני מגדלים וצורת הגג הגאומטרי הכמעט מושלם שלה דומה לבתים מסורתיים של איכרים. פנים המבנה, ובו חפצים דתיים, מתוארך גם הוא למאה ה-18. כנסיית המלאך מיכאל בלדומירובה, שנבנתה בשנת 1742 ללא מסמר אחד, בעלת עיצוב זהה לזו שבבודרוז'ל, כולל סביבתה (חומה, בית קברות, מגדל פעמונים).

 אתרי מורשת עולמית דומים 
 כנסיות העץ בדרום פולין קטן
 כנסיות העץ במרמורש
 כנסיות העץ של אזור הקרפטים בפולין ובאוקראינה
 אדריכלות כנסיות

 ראו גם 
 אדריכלות עממית של הרי הקרפטים

קישורים חיצוניים

 Wooden Churches of the Slovak Carpathians
 כנסיות העץ האורתודוקסיות בהרי הקרפטים
 Wooden Churches of the Slovak part of the Carpathian Mountain Area
 Wooden Churches of the Slovak part of the Carpathian

קטגוריה:סלובקיה: אתרי מורשת עולמית
קטגוריה:אירופה: אתרי מורשת עולמית
קטגוריה:אתרי מורשת עולמית לפי מדינה